Charlie Mulgrew

Charles Patrick Mulgrew (født 6. mars 1986) er en skotsk fotballspiller som spiller for Dundee United FC.

Dundee United 
Mulgrew ble i januar 2006 lånt ut til Dundee United for resten av sesongen, og han ble i februar kåret til Månedens unge spiller i Skotsk Premier League. Etter sesongslutt vendte han tilbake til Celtic, men ble i august samme år solgt til Wolverhampton som en del av oppgjøret for Lee Naylor som ble kjøpt av Celtic.

Wolverhampton 
Han debuterte for sin nye klubb 10. september da Wolverhampton vant 1-0 mot Leeds. Den største delen av den første sesongen hos Wolverhampton gikk han skadet og i den følgende sesongen ble han lånt ut til Southend United i Football League One for resten av sesongen rett før overgangsvinduet stengte for å få spilletid.

Aberdeen 
I juli 2008 var Mulgrew på vei til Swindon Town for et overgangsbeløp på  britiske pund, men han trakk seg fra denne.  15. juli 2008 skrev han i stedet en toårs kontrakt med Aberdeen.

I oktober 2009 ble han tilbud en ny kontrakt med Aberdeen, men Mulgrew valgte å gå ut kontraktstiden.

Celtic 
1. juli 2010 vente han tilbake til Celtic, først på en treårskontrakt, som var Neil Lennons første spillerkjøp som trener for Celtic. Kontrakten ble 26. august 2011 forlenget til 2015.

21. mai 2011 laget Mulgrew Celtics tredje og siste mål på et frispark i cupfinalen mot Motherwell på Hampden Park og bidro slik til at han vant sin første medalje i karrieren.

Mulgrew ble utnevnt til månedens spiller for februar 2012 i Scottish Premier League. Selv om han er forsvarsspiller, laget han i løpet av måneden to mål for klubben, herunder et mål på et langskudd fra nesten 30 meter, og debuterte på landslaget.

Landslag 
Mulgrew har spilt på alle aldersbestemte landslag, og fikk sin debut for  under ledelse av Craig Levein i en vennskapskamp som endte 1-1 mot Slovenia i Koper 29. februar 2012.

Scoringer på landslaget

Mesterskap 
Celtic
 Scottish Cup
 Vunnet 2011, 2013
 Scottish Premiership
 Vunnet: 2011/2012, 2012/2013, 2013/2014
 Scottish League Cup
 Vunnet: 2015

Priser 
 2012 SFWA Footballer of the Year
 2012 Scottish PFA Players' Player of the Year
 2012 Clydesdale Bank årets spiller

Referanser

Eksterne lenker 
 
 Profil hos Celtic

Personer fra Glasgow
Skotske fotballspillere
Fotballspillere for Celtic FC
Fotballspillere for Dundee United FC
Fotballspillere for Wolverhampton Wanderers FC
Fotballspillere for Southend United FC
Fotballspillere for Aberdeen FC
Fotballspillere for Blackburn Rovers FC
Fotballspillere for Wigan Athletic FC
Fotballspillere for Fleetwood Town FC
Fødsler i 1986